ΚΑΝΟΝΙΣΜΟΣ (ΕΚ) αριθ. 28/97 ΤΗΣ ΕΠΙΤΡΟΠΗΣ της 9ης Ιανουαρίου 1997 για τις λεπτομέρειες εφαρμογής των ειδικών μέτρων εφοδιασμού των υπερπόντιων γαλλικών διαμερισμάτων με ορισμένα φυτικά έλαια που προορίζονται για τη βιομηχανία μεταποίησης καθώς και της κατάρτισης των προβλέψεων εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, για ειδικά μέτρα που αφορούν ορισμένα γεωργικά προϊόντα στα γαλλικά υπερπόντια διαμερίσματα (1), όπως τροποποιήθηκε τελευταία από τον κανονισμό (ΕΚ) αριθ. 2598/95 (2), και ιδίως το άρθρο 2 παράγραφος 6,

Εκτιμώντας:

ότι, για την εφαρμογή του άρθρου 2 του κανονισμού (ΕΟΚ) αριθ. 3763/91, πρέπει να καταρτισθούν οι προβλέψεις εφοδιασμού των υπερπόντιων γαλλικών διαμερισμάτων σε φυτικά έλαια (εκτός από το ελαιόλαδο), που προορίζονται για τη βιομηχανία μεταποίησης και να καθοριστεί το ποσό της ενίσχυσης για τα προϊόντα που προέρχονται από την υπόλοιπη Κοινότητα 7 ότι η ενίσχυση αυτή πρέπει να καθορισθεί με βάση, κυρίως, τα έξοδα εφοδιασμού από την παγκόσμια αγορά, και τους όρους που προκύπτουν από τη γεωγραφική κατάσταση των υπερπόντιων γαλλικών διαμερισμάτων 7

ότι οι κοινές λεπτομέρειες εφαρμογής του καθεστώτος εφοδιασμού των υπερπόντιων γαλλικών διαμερισμάτων, σε ορισμένα γεωργικά προϊόντα, καθορίστηκαν με τον κανονισμό (ΕΟΚ) αριθ. 131/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1736/96 (4) 7 ότι πρέπει να θεσπισθούν οι συμπληρωματικές λεπτομέρειες, και να προσαρμοστούν στις ισχύουσες εμπορικές πρακτικές στον τομέα των φυτικών ελαίων (εκτός του ελαιολάδου), τα οποία προορίζονται για τη βιομηχανία μεταποίησης, κυρίως όσον αφορά τη διάρκεια ισχύος των πιστοποιητικών και το ποσό της εγγύησης που εξασφαλίζει την τήρηση των υποχρεώσεων εκ μέρους των εμπόρων 7

ότι οι διατάξεις του παρόντος κανονισμού πρέπει να αρχίσουν να ισχύουν χωρίς αναβολή για να επιτραπεί ή όσο το δυνατό ταχύτερη έκδοση των πιστοποιητικών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του άρθρου 2 του κανονισμού (ΕΟΚ) αριθ. 3763/91, η ποσότητα του προβλεπόμενου εφοδιασμού σε φυτικά έλαια (εκτός του ελαιολάδου), που προορίζεται για τη βιομηχανία μεταποίησης και υπάγεται στους κωδικούς ΣΟ 1507 έως 1516 (εκτός από 1509 και 1510) και απολαύει της απαλλαγής του τελωνειακού δασμού εισαγωγής στα υπερπόντια γαλλικά διαμερίσματα ή της κοινοτικής ενίσχυσης για τα προϊόντα προελεύσεως από την υπόλοιπη Κοινότητα, καθορίζεται σε 10 400 τόνους για την περίοδο από 1ης Ιανουαρίου έως 31 Δεκεμβρίου 1997.

Η ποσότητα αυτή κατανέμεται σύμφωνα με το παράρτημα.

Οι γαλλικές αρχές μπορούν να τροποποιήσουν την κατανομή αυτή, εντός του ορίου του 20 % της καθορισμένης για κάθε διαμέρισμα ποσότητας. Στην περίπτωση αυτή, ενημερώνει την Επιτροπή για την τροποποίηση αυτή.

Άρθρο 2

Για την εφαρμογή του άρθρου 2 παράγραφος 4 του κανονισμού (ΕΟΚ) αριθ. 3763/91, καθορίζεται ενίσχυση σε 30 Ecu ανά τόνο για τη Γουιάνα και τη Μαρτινίκα και 35 Ecu ανά τόνο για τη Ρεϋνιόν, στο πλαίσιο των προβλέψεων εφοδιασμού, για τον εφοδιασμό των υπερπόντιων γαλλικών διαμερισμάτων σε φυτικά έλαια (εκτός του ελαιολάδου), που προορίζονται για τη βιομηχανία μεταποίησης, υπάγονται στους κωδικούς ΣΟ 1507 έως 1516 (εκτός από 1509 και 1510) και προέρχονται από την υπόλοιπη Κοινότητα.

Άρθρο 3

Η Γαλλία ορίζει την αρμόδια αρχή για:

α) την έκδοση πιστοποιητικού απαλλαγής που προβλέπεται στο άρθρο 2α παράγραφος 1 του κανονισμού (ΕΟΚ) αριθ. 131/92 7

β) την έκδοση πιστοποιητικού ενίσχυσης που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 131/92 7

γ) την πληρωμή της ενίσχυσης στους ενδιαφερόμενους εμπορικούς φορείς.

Άρθρο 4

1. Οι αιτήσεις για την έκδοση πιστοποιητικών, υποβάλλονται στην αρμόδια αρχή εντός των πέντε πρώτων εργάσιμων ημερών κάθε μήνα. Μια έκθεση για την έκδοση πιστοποιητικού γίνεται αποδεκτή παρά μόνο εάν:

α) η αιτούμενη ποσότητα δεν υπερβαίνει τη μέγιστη ποσότητα φυτικών ελαίων (εκτός του ελαιολάδου) που είναι διαθέσιμη στον ισολογισμό που δημοσιεύεται από τις γαλλικές αρχές 7

β) προσκομίστηκε η απόδειξη ότι ο ενδιαφερόμενος έχει προβεί στη σύσταση εγγύησης σε 25 Ecu ανά τόνο, πριν από τη λήξη της προθεσμίας που προβλέπεται για την υποβολή των αιτήσεων έκδοσης πιστοποιητικών.

Οι αιτήσεις υποβάλλονται για πρώτη φορά στις αρχές Ιανουαρίου 1997.

2. Τα πιστοποιητικά εκδίδονται το αργότερο τη δέκατη εργάσιμη ημέρα κάθε μήνα.

3. Όταν τα πιστοποιητικά εκδίδονται για ποσότητες χαμηλότερες από τις αιτούμενες ποσότητες, ο ενδιαφερόμενος εμπορικός τομέας μπορεί να αποσύρει γραπτώς, την αίτησή του, εντός προθεσμίας τριών εργάσιμων ημερών από την έκδοση του πιστοποιητικού. Στην περίπτωση αυτή, η εγγύηση αποδεσμεύεται χωρίς καθυστέρηση.

4. Η μέγιστη διαθέσιμη ποσότητα των προβλέψεων εφοδιασμού δημοσιεύεται από την αρμόδια αρχή κατά την τελευταία εβδομάδα κάθε μήνα.

5. Για τον Ιανουάριο 1997, οι αρμόδιες αρχές καθορίζουν την πρώτη περίοδο κατάθεσης των αιτήσεων για τη χορήγηση πιστοποιητικών και εκδίδουν τα πιστοποιητικά το ταχύτερο δυνατόν.

Άρθρο 5

Η διάρκεια ισχύος των πιστοποιητικών απαλλαγής και των πιστοποιητικών ενίσχυσης λήγει την τελευταία ημέρα του δεύτερου μήνα μετά την έκδοσή του.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 356 της 24. 12. 1991, σ. 1.

(2) ΕΕ αριθ. L 267 της 9. 11. 1995, σ. 1.

(3) ΕΕ αριθ. L 15 της 22. 1. 1992, σ. 13.

(4) ΕΕ αριθ. L 225 της 6. 9. 1996, σ. 3.

ΠΑΡΑΡΤΗΜΑ

Φυτικά έλαια (εκτός του ελαιολάδου) που προορίζονται για τη βιομηχανία μεταποίησης που υπάγονται στους κωδικούς ΣΟ 1507 έως 1516 (εκτός από 1509 και 1510)

>ΘΕΣΗ ΠΗΝΑΚΑ>